   لاهور (ويب ڊيسڪ) ناليواري اداڪارا ميرا چيو آهي ته ڪيريئر جي شروعات ۾ ريما ۽ صائما مون کي پريشان ڪيو. ميرا پنهنجي فلم ”باجي“ جي هدايتڪار ثاقب ملڪ سان گڏ هڪ شو ۾ شرڪت ڪئي، ان موقعي تي اداڪارا فلم ”باجي“ جي شوٽنگ جي تجربي ۽ ان کانپوءِ ملندڙ موٽ تي ڳالهايو. سندس چوڻ هو منهنجي خواهش آهي ته اهڙا ڪردار ادا ڪيان، جيڪي سڄي دنيا ۾ پسند ڪيا وڃن پر هتي سڀ کان وڏو مسئلو اهو آهي ته ماڻهو توهان جي ڪم کي ان وقت پسند ڪندا آهن، جڏهن توهان هن دنيا ۾ ناهيو رهندا، ماڻهن کي پوءِ اندازو ٿيندو آهي ته توهان انڊسٽري لاءِ ڪيترو ڪم ڪيو. هن ٻڌايو ته ڪيريئر جي شروعات ۾ اداڪارا ريما ۽ صائما مون کي ڏاڍو پريشان ڪيو، انهن سان گڏ مان ڏکيو وقت گذاريو.